Távközlés, informatika, gyógyítás – mi születhet ebből?
Orbán Előd, Enterprise Communication

Vajon a világ változik, vagy inkább a gondolkodásmódunk? A kérdésre nyilván többféle válasz adható, de leginkább az igazság az, hogy mind a kettő egyszerre, méghozzá rendkívül gyorsan. 
A valódi kérdés inkább az, hogy a technológia változása és annak felhasználása, ill. a társadalom, és ezen belül leginkább az egészségügy előtt álló jelenlegi jövőkép mennyiben változtatható meg? Képesek leszünk-e kizárólag új technológiák bevezetésével és alkalmazásával a magyar egészségügyben jelenleg tapasztalható „digitális-középkort” elhagyni, vagy a gondolkodásmódunk és szemléletünk megváltoztatására is szükség lesz? Vagy esetleg van még valami más is? 
Előadásomban a magyar egészségügy jövőképét kívánom felvázolni, a jelenleg rendelkezésre álló és reálisan alkalmazható ICT technológiák függvényében, külön kitérve a szervezet és az egyén tudatosságának szerepére, amely nélkül a technológia mit sem ér.